Ritratt: Transport Malta .td_uid_2_609ef5e848a10_rand.td-a-rec-img{text-align:left}.td_uid_2_609ef5e848a10_rand.td-a-rec-img img{margin:0 auto 0 0} It-Taqsima Professjonisti, Finanzi u Servizzi tal-General Workers' Union (GWU) iddikjarat tilwima industrijali fi Transport Malta wara li xi wħud mill-ħaddiema applikaw għal allowances li skontha, huma bi dritt tagħhom, imma l-ħlasijiet qatt ma ġew approvati mill-Kumitat tar-Rimunerazzjoni tal-istess entità. Dawn il-ħaddiema membri tal-GWU għaddew l-applikazzjonijiet tagħhom lid-dipartiment konċernat biex jingħataw dawn il-ħlasijiet xhur ilu. Madankollu, spjegat il-GWU, il-ħaddiema qatt ma ngħataw tweġiba dwar l-applikazzjonijiet tagħhom u qatt ma ngħataw risposti dwar meta ħa jirċievu l-allowances dovuti lilhom. Is-Segretarja tat-Taqsima tal-GWU avviċinat lill-maniġment ta' Transport Malta diversi drabi iżda l-komunikazzjoni allegatament ġiet injorata. Għalhekk il-GWU ma kellhiex triq oħra għajr li tavża lill-maniġment tal-istess entità li se tiddikjara tilwima industrijali jekk l-affarijiet mhux se jitranġaw. Dan, iżda, ma wassal għall-ebda soluzzjoni u l-allowances baqgħu ma tħallsux. F'Novembru li għadda L-impjegati ta' Transport Malta ma rċivewx il-payslip Għalhekk fl-10 ta' Mejju l-maniġment ta' Transport Malta ġie avżat mill-GWU dwar din it-tilwima industrijali. Il-GWU infurmat ukoll lill-maniġment li tirriżerva d-dritt li tikkunsidra aktar miżuri jekk mill-aktar fis possibbli ma tinstabx soluzzjoni għal din it-tilwima u l-ħaddiema jieħdu dak li hu tagħhom. F'Jannar Il-GWU tirreġistra tilwima industrijali mad-diviżjoni tax-xogħlijiet tas-servizz pubbliku Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_609ef5e848cba_rand.td-a-rec-img{text-align:left}.td_uid_3_609ef5e848cba_rand.td-a-rec-img img{margin:0 auto 0 0}